Diari Oficial de la Generalitat Valenciana


Sumari del DOGV 7563, del 03-07-2015 (2015/5807)

Notificació de la sentència dictada en el juí verbal número 503/2013.
---------------------------------------------------------------------

### Dades del document

Número de DOGV
:   7563

Data del DOGV
:   03-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5807


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el juí verbal número 503/2013. [2015/5807]  
Demandant: Isabel Aranega Martínez.  
Procuradora: Julia Blanes Boronat.  
Lletrat: Pablo Molina Prats.  
Demandat: Dentale Gestión Alcoy, SL.  
Procurador/a: -  
Lletrat/a: -  
María Nieves Martín Rincón, secretària del Jutjat de Primera Instància número 2 d'Alcoi, fais saber, atés que es desconeix el domicili o la residència actuals del demandat Dentale Gestión Alcoy, SL, amb [...], per resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació del present edicte, tant en el tauler d'anuncis d'este jutjat com un extracte de la resolució adjunta en el Diari Oficial de la Comunitat Valenciana, per a portar a efecte la diligència de notificar la sentència, dictada en el present procediment, al referit demandat. La resolució a notificar és la que a continuació es transcriu:  
  
  
«Sentència número 17/2015  
Alcoi, 17 de març de 2015  
Vistes per mi, Javier Santolaria Comeche, jutge titular del Jutjat de Primera Instància i Instrucció número 2 d'Alcoi, estes actuacions de juí verbal, registrades amb el número 503/2013, a instàncies d'Isabel Aranega Martínez, representada per la procuradora dels tribunals Julia Blanes Boronat i assistida del lletrat Pablo Molina Prats, contra la mercantil Dentale Gestión Alcoy, SL, declarada en rebel·lia, sobre la reclamació d'una quantitat.  
Antecedents de fet  
Primer. Davall la representació de la procuradora dels tribunals Julia Blanes Boronat, la part demandant va formular demanda de juí verbal contra la mercantil Dentale Gestión Alcoy, SL, en la qual, després d'exposar els fets i fonaments de dret que va estimar oportuns, demanava que es dictara sentència per la qual es condemnara la mercantil demandada a abonar a l'actora la quantitat de dos mil huit-cents quinze euros (2.815 €), interessos i costes.  
Segon. Admesa a tràmit la demanda, es va convocar les parts a vista. Només hi va comparéixer la part demandant, a pesar d'haver sigut citada en forma legal la part demandada mitjançant un edicte, per la qual cosa va ser declarada en rebel·lia. La part actora es va ratificar en el seu escrit de demanda, va proposar com a prova documental interrogatori de la part demandada i testificals, que van ser declarades pertinents, i van quedar les actuacions concluses per a sentència.  
Tercer. En la tramitació del procediment s'han observat les prescripcions legals excepte el termini per a dictar sentència a causa del volum de treball que suporta este jutjat.  
Dispositiva  
Estime íntegrament la demanda interposada per Isabel Aranega Martínez, representada per la procuradora dels tribunals Julia Blanes Boronat, contra la mercantil Dentale Gestión Alcoy, SL, declarada en rebel·lia, condemne la part demandada que abone a l'actora la quantia de dos mil huit-cents quinze euros (2.815 €), més els interessos legals des de la interposició de la demanda, junt amb els de l'article 576 de la Llei d'Enjudiciament Civil des de la present resolució, i al pagament de costes.  
Notifiqueu esta resolució a les parts de forma legal i feu-los saber que no es pot interposar recurs d'apel·lació (art. 455.1 LEC, exposició de motius i disposició transitòria única de la Llei 37/2011, de 10 d'octubre, de Mesures d'Agilització Processal, interpretant-ho en relació amb la disposició transitòria segona de la LEC, l'art. 2 LEC i art. 2.3 CC).  
  
Esta és la meua sentència que pronuncie, mane i firme.  
Publicació. L'anterior sentència ha sigut publicada de forma legal, en done fe.»  
  
Alcoi, 12 de juny de 2015.- La secretària judicial: María Nieves Martín Rincón.